INYOU (tv series)

**INYOU (いんよう)** เป็นละครชุด ผลิตโดย STV Studio เป็นละครเรื่องแรกที่จัดทำเป็นภาษาญี่ปุ่น โดยเป็นเรื่องราวของ **ชิราอิ**หลานชายของหัวหน้ายากูซ่า ตัดสินใจออกจากโตเกียว เพื่อไปมีชีวิตอย่างสงบสุขที่โทยามะ การได้มาเรียนที่นี่ ทำให้เขาได้เรียนรู้สิ่งใหม่ๆมากมาย แต่ก็ยังมีอันตรายคอยเขาอยู่ เมื่อลูกชายของแก๊ง **Sekiguchi**ได้วางแผนจะก่อสงครามกับ ตระกูล **Dentsuko**

## เรื่องย่อ

**เด็งสึโกะ ชิราอิ** เด็กชายที่อายุครบ 16 ปี กำลังจะได้รับการสืบทอดเป็นหัวหน้าของ **Dentsuko** ตระกูลยากูซ่าชื่อดัง ต่อจากคุณปู่ของเขาที่กำลังล้มป่วย แต่เขากลับไม่ได้ต้องการสิ่งนี้เลย เขาจึงได้ทำการหลบหนีออกจากโตเกียว เพื่อไปเรียนมัธยมปลายต่อที่ จังหวัดโทยามะ

ตลอดชีวิตวัยเด็กของเขา เขาถูกผู้คนรอบข้างรังเกียจ และไม่กล้าเข้าใกล้ เนื่องจากเป็นลูกของยากูซ่า เขาจึงได้เปลี่ยนชื่อของเขาเป็น **คุไรโนะ ชิราอิ**

การออกมาจากจุดที่ตัวเองร่ำรวย มีชีวิตอย่างสะดวกสบาย ทำให้เขาตระหนักถึงการมีชีวิตอยู่อย่างแท้จริง และคิดถูกแล้วที่จะไม่หันหลังกลับไปเป็นยากูซ่าอย่างที่ควร

ทางฝั่งของตระกูล Dentsuko คุณพ่อของชิราอิ หรือ **เด็งสึโกะ ชิเงรุ** ก็ได้ส่งกำลังออกตามหาลูกชายของเขา

จนวันหนึ่งชิราอิได้พบกับ **เซคิกุจิ ริว** ลูกชายของแก๊งยากูซ่า **Sekiguchi** ที่มีอิทธิพลในเขตชูบุ จึงเป็นจุดเริ่มต้นของสงครามระหว่าง สองตระกูลในอนาคต

## ตัวละคร

### **ตัวละครหลัก**

**เด็งสึโกะ ชิราอิ (電通子 白井) / คุไรโนะ ชิราอิ (暗いの 白井)**

ตัวเอกของเรื่อง อายุ 16 ปี ผู้ที่อยากจะใช้ชีวิตธรรมดาแบบสามัญชนทั่วไปแต่ก็เป็นไปไม่ได้เนื่องจากเขาเกิดในตระกูลของยากูซ่าที่มีอิทธิพลที่สุดในเขตคันโต เขาสูญเสียแม่ไปตั้งแต่ยังเล็กๆ และโทษว่าทุกอย่างเป็นความผิดของพ่อของเขา ที่มาแต่งงานกับคนธรรมดาอย่างแม่จนทำให้แม่ต้องเสียชีวิตก่อนวัยอันควร การใช้ชีวิตในนั้น เขาได้เรียนรู้ศิลปะการต่อสู้ แต่กลับไม่ชอบสิ่งนี้เลย จนวันหนึ่งที่คุณปู่ล้มป่วย จึงมีเจตนารมณ์ว่าให้ ชิราอิ ต้องขึ้นมาเป็นหัวหน้า เพื่อสืบทอดตระกูลกันต่อไป แต่เขาไม่ได้ต้องการสิ่งนั้นเลย ในคืนนั้น เขาได้หลบหนีไปยังเขตอื่น และได้ทำการเปลี่ยนชื่อของตัวเองและเข้าเรียนที่ Toyam High School

**ทาชิมะ ไม (多島 麻衣)**

นักเรียนหญิงชั้นปีที่ 1 ห้อง A ผู้หญิงที่ชิราอิตกหลุมรัก เธอเป็นผู้หญิงที่เต็มไปด้วยความงดงาม สุภาพและอ่อนโยน ทำให้ชิราอิตกหลุมรักเธออย่างง่ายดายเลย แต่ชิราอิกลับไม่รู้ว่ากำลังทำให้เธอต้องเข้าไปพัวพันในสิ่งที่ไม่ควรในอนาคต

**เซคิกุจิ ริว (関口 竜)**

ลูกชายของหัวหน้าตระกูล **Sekiguchi** เป็นผู้ชายที่น่ากลัวอย่างมาก และสนใจในตัวชิราอิตั้งแต่ครั้งแรกที่เจอ จึงไปสืบประวัติและทำให้เขาได้รู้จักกับชิราอิมากยิ่งขึ้น จึงกลายเป็นที่มาของการต่อสู้กันในอนาคต

**ชิสุ ยูมิ (しず 由美)**

**ซาคุฮิน ไดจิ (作品 大智)**

**โยชิฮาระ โยเนะ (吉原 与根)**

### **ตระกูลเด็งสึโกะ**

**เด็งสึโกะ ชิเงรุ (電通子 茂)**

คุณพ่อของชิราอิ ดีพอที่จะสืบทอดกิจการต่อแต่เขากลับประสบอุบัติเหตุ ทำให้ลูกตาสูญเสียการมองเห็นไปข้างนึง เขาจึงพยายามให้ลูกชายของเขาเลิกเรียนหนังสือแล้วมาฝึกการต่อสู้ และควบคุมกิจการ

**เด็งสึโกะ อิชิคาวะ (電通子 市川)**

ท่านปู่ หรือ หัวหน้าตระกูลเด็งสึโกะ คนที่ 6 ของตระกูล แต่มีอาการป่วยหนักตามวัย จึงตั้งใจจะให้หลานชายขึ้นมาสืบต่อกิจการ

**เด็งสึโกะ นากาชิมะ (電通子 長島)**

คุณอาของชิราอิ คอยคุ้มกันชิราอิอยู่อย่างลับๆ เพราะเขาเป็นคนเดียวที่รู้ว่าชิราอิหนีไปที่ไหน

**เด็งสึโกะ คิอิ (電通子 貴意)**

ลูกบุญธรรมของนากาชิมะ เป็นคนที่อยู่เคียงข้างชิราอิมาตั้งแต่สมัยเด็กๆ

### **ตระกูลเซคิกุจิ**

**เซคิกุจิ เนโมโตะ (関口 根本)**

หัวหน้าตระกูลเซคิกุจิ เป็นคุณพ่อของริว ตระกูลนี้ควบคุมอยู่ที่เขต Chubu

**เซคิกุจิ ทาเคโมโตะ (関口 竹本)**

มือขวาของเมโมโตะ ได้รับฉายาว่า รบ 100 ครั้ง ชนะ 101 ครั้ง

**เซคิกุจิ ไนโตะ (関口 内藤)**

หญิงสาวคนเดียวในแก๊งค์ที่ได้รับตำแหน่งใหญ่ในตระกูล